laion/Wikipedia-Exotic huggingface dataset:
გიორგი ჩორჩანელი

გიორგი ჩორჩანელი — VIII-IX საუკუნეების დიდი აზნაური სამცხეში, ჩორჩანელების საგვარეულოს წარმომადგენელი. ბასილი ზარზმელი მას დიდ მთავარს უწოდებს. გიორგი ჩორჩანელის სამფლობელო სამცხეში ყველაზე ვრცელი და ერმრავალი იყო. ჰქონდა ტაძრები და სასახლეები ზანავსა და ჩორჩანში (ახლანდელი ადიგენის მუნიციპალიტეტი), აქედან მოდის ჩორჩანელის გვარიც. მეზობელი ხევების მცირე თუ მსხვილი ფეოდალები გიორგი ჩორჩანელის ვასალები („საკუთარნი“, „წინაშემდგომელნი“) იყვნენ. ქვრივმა და შვილმკვდარმა გიორგი ჩორჩანელმა თავისი უძრავ-მოძრავი ქონება უანდერძა დას ლატავრს (სამცხის დიდი ფეოდალის მირიან ბაჰლაუნდის ქვრივს) და მის შვილებს — სულას, ბეშქენსა და ლაკლაკს. ამგვარად გაერთიანდა სამცხის ამ ორი დიდი ფეოდალური სახლის სამფლობელოები. გიორგი ჩორჩანელმა დიდძალი სიმდიდრე დაუტოვა ზარზმის მონასტერსაც, რომელიც მისი ხელშეწყობით ააშენეს სერაპიონ ზარზმელის მეთაურობით სამცხეში ჩასულმა ბერებმა. გიორგის სიკვდილის შემდეგ მის მემკვიდრეებს შორის ატყდა შინაომი. დაპირისპირება მას შემდეგ დაიწყო, რაც ლაკლაკს მისმა დისწულმა მამულის ნაწილი მოსთხოვა, ლაკლაკმა კი ის მოკლა. არეულობა მთელს სამცხეს მოედო და დასრულდა სამი წლის შემდეგ გიორგი მაწყვერელის ჩარევის შედეგად. ბოგვერაძე ა., ქართული საბჭოთა ენციკლოპედია, ტ. 3, თბ., 1978. — გვ. 165.
პეტინესი

პეტინესი — სპარსელი გენერალი, რომელიც იბრძოდა გრანიკოსის ბრძოლაში ალექსანდრე დიდის წინააღმდეგ. ბრძოლის დროს ის მეთაურობდა მედების კავალერიას. პეტინესი ბრძოლაში დაიღუპა. ვალდემარ ჰეკელი — ვინ ვინ არის ალექსანდრე დიდის ხანაში, გვ. 203ю ↑ არიანე - ალექსანდრეს აზიის კამპანიის ძირითადი ბრძოლები, გვ.7
მეშჰედი

მეშჰედი (სპარს. مشهد) — ქალაქი ჩრდილო-აღმოსავლეთ ირანში, ხორასან-რეზავის ოსტანის ადმინისტრაციული ცენტრი. 2006 წლის მონაცემებით ქალაქში 2,427,316 კაცი ცხოვრობდა. სიმჭიდროვე 82 კაცი კმ²-ზე. ↑ http://tn.ai/1879023 ↑ ირანის სტატისტიკური ცენტრი, მოსახლეობისა და მომარაგების აღწერა (2006), ხორასან რეზავის ადმინისტრაციული გაერთიანება და მათი მოსახლეობა.
სუბრეგიონი

სუბრეგიონი — ყოველი კონტინენტის ბუნება, მის მცხოვრებთა სამეურნეო საქმიანობა, კულტურული და პოლიტიკური ცხოვრება ამ დიდი სახმელეთო სივრცის ცალკეულ ადგილებში განსხავებულია. დროთა განმავლობაში ჩამოყალიბდა საერთო ნიშნების მატარებელი მსხვილი ისტორიულ-გეოგრაფიული ქვერეგიონები ანუ სუბრეგიონები. ევროპის რეგიონთა კომიტეტი კონტინენტი რეგიონი ინდოეთის სუბკონტინენტი სუპერკონტინენტი UN Group of Experts on Geographical Names UN Statistics Division's Country and Area Codes Classifications
Grand Theft Auto: Vice City Stories

Grand Theft Auto: Vice City Stories — არახაზოვანი სტილის მოქმედებით-სათავგადასავლო ვიდეო თამაში. თამაში შექმნა Rockstar Leeds-მა Rockstar North-თან თანამშრომლობით და გამოსცა Rockstar Games-მა 2006 წლის ბოლოს PlayStation Portable-ისთვის, ხოლო 2007 წლის მარტს PlayStation 2-ისთვის. ოფიციალური საიტი GTA Vice City Stories საიტზე Grand Theft Wiki GTA Vice City Stories საიტზე MobyGames ↑ R*Y. (30 მარტი 2013) Liberty City Stories and Vice City Stories Coming to PSN Next Week. Rockstar Games. ციტირების თარიღი: 1 April 2013.
Grand Theft Auto: Liberty City Stories

Grand Theft Auto: Liberty City Stories — არახაზოვანი სტილის მოქმედებით-სათავგადასავლო ვიდეო თამაში. იგი არის GTA-ს სერიის მეცხრე თამაში. იგი გამოსცეს ჩრდილოეთ ამერიკაში 2005 წლის 25 ოქტომბერს PlayStation Portable-ისთვის, ხოლო დიდ ბრიტანეთში 2005 წლის 4 ნოემბერს. თამაშის PlayStation 2-ის ვერსია გამოიცა 2006 წლის 6 ივნისს ჩრდილოეთ ამერიკაში, ხოლო ამავე წლის 22 ივნისს დიდ ბრიტანეთსა და ევროპაში. ოფიციალური საიტი
ალექსანდრე წულუკიძე (მრავალმნიშვნელოვანი)

ალექსანდრე წულუკიძე შეიძლება აღნიშნავდეს: ალექსანდრე წულუკიძე — ქართველი ქირურგი ალექსანდრე წულუკიძე — ქართველი რევოლუციონერი
გიორგი მაწყვერელი

გიორგი მაწყვერელი — აწყურის ეპისკოპოსი დაახლოებით IX-X საუკუნეებში (პ. ინგოროყვას აზრით, გიორგი მაწყვერელი VI საუკუნის II ნახევარში ცხოვრობდა). საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 15 აპრილი (2 აპრილი). მოხსენებულია ბასილი ზარზმელის „სერაპიონ ზარზმელის ცხოვრებასა“ და გიორგი მერჩულეს „გრიგოლ ხანძთელის ცხოვრებაში“. გიორგი მაწყვერელი ყოფილა შუარტყლის ხევიდან (კლარჯეთი), წარჩინებული ოჯახიშვილი. საეკლესიო აღზრდა-განათლება მიუღია ოპიზის მონასტერში. იცნობდა მიქაელ პარეხელს და სერაპიონ ზარზმელს და დასწრებია ამ უკანასკნელის დაკრძალვას. სერაპიონის შესახებ შემდეგ ცნობები მიუწოდებია ბასილი ზარზმელისათვის. გიორგიმ აწყურის კათედრა დაიკავა სამცხის დიდი ფეოდალის, გიორგი ჩორჩანელის გარდაცვალების მეოთხე წელს, როდესაც ჩორჩანელთა სახლეულობაში, და საერთოდ, მთელ სამცხეში დიდი მღელვარება და შინაომი იყო გაჩაღებული მისი მემკვიდრეობის გამო. ამ განუკითხაობის ჟამს გიორგი მაწყვერელმა „ხელთიდვა განგებაჲ სამცხისაჲ“ და „დააწყნარა ყოველი საბრძანებელი თჳსი“, ვითარცა წეს იყო და დაიპყრა ყოველი მამული და ეკლესიანი პირველთა მათ მეშფოთეთანი“. კორნელი კეკელიძის აზრით გიორგი მაწყვერელი თავისი დროისთვის ცნობილი მწერალი უნდა ყოფილიყო, თუმცა მის თხზულებათაგან ჩვენამდე არაფერი შემონახულა. ბოგვერაძე ა., ქართული საბჭოთა ენციკლოპედია, ტ. 3, თბ., 1978. — გვ. 164. ენციკლოპედია „საქართველო“, ტ. 2, თბ., 2012. — გვ. 28. „ქართველ წმიდანთა ცხოვრებანი“, თბ., 2004 წ. კეკელიძე კ., ქართული ლიტერატურის ისტორია, ტ. 1, თბ., 1960.
გიორგი მცირე

გიორგი მცირე, ხუცესმონაზონი (გ. XI საუკუნის 80-იან წლებში) — ქართველი მწერალი, გიორგი მთაწმიდლის მოწაფე. თან ახლდა თავის მოძღვარს ანტიოქიაში, შავ მთაზე, იერუსალიმში, კონსტანტინოპოლში, ათონზე. გიორგი მთაწმიდლის ნეშტის კონსტანტინოპოლიდან ათონის მთაზე გადასვენების შემდეგ გიორგი მცირე სამუდამოდ იქ დამკვიდრდა. 1066-1068 წლებში მან გიორგი შეყენებულისა და იოანე ჭყონდიდელის დავალებით აღწერა გიორგი მთაწმინდელის ცხოვრება და სასულიერო-სამწერლო მოღვაწეობა. გიორგი მცირის თხზულების ენა სადა და ხატოვანია, თხრობა — შთამბეჭდავი, ზოგი პასაჟი გიორგი მთაწმინდელის „იოანე და ექვთიმე ათონელების ცხოვრების“ მიბაძვით არის დაწერილი. გიორგი მცირე არ გადმოგვცემს თარიღებს, არ გვაწვდის გიორგი მთაწმინდელის თხზულებათა სრულ ნუსხას. „ცხოვრებაში“ გვხვდება ზოგიერთი უზუსტობაც, მიუხედავად ამისა, გიორგი მცირის თხზულება ქართული ჰაგიოგრაფიული მწერლობის ბრწყინვალე ნიმუშია. ავტორი ამჟღავნებს ღრმა განსწავლულობასა და დახვეწილ ლიტერატურულ გემოვნებას. ძეგლში საყურადღებო ცნობებია ბაგრატ IV-ის მეფობისა და საქართველო-ბიზანტიის მაშინდელ ურთიერთობათა შესახებ. ხელნაწერი დაცულია ათონის ივერთა მონასტრის კრებულში (1074), პირველად გამოსცა მიხეილ საბინინმა (კრებული „საქართველოს სამოთხე“, 1882). ლათინურად თარგმნა პაულ პეეტერსმა (1923). მიმინოშვილი რ., ქართული საბჭოთა ენციკლოპედია, ტ. 3, თბ., 1978. — გვ. 164-165. მიმინოშვილი რ., ენციკლოპედია „საქართველო“, ტ. 2, თბ., 2012. — გვ. 31. აფციაური ჯ., გიორგი მცირის გიორგი მთაწმიდელის ცხოვრება (მონოგრაფია), თბ., 1980; კეკელიძე კ., ქართული ლიტერატურის ისტორია, ტ.1, თბ., 1960; ჯავახიშვილი ივ., თხზულებანი თორმეტ ტომად, ტ. 8, თბ., 1977. გიორგი მცირე (ხუცეს მონაზონი) - ცხორებაჲ და მოქალაქობაჲ წმიდისა და ნეტარისა მამისა ჩუენისა გიორგი მთაწმიდელისაჲ
გიორგი ოსტატი

გიორგი ოსტატი — XVIII საუკუნის დასასრულისა და XIX საუკუნის დასაწყისის ქართველი ოსტატი. 1811 სოფ. ვაშლოვანში (თეთრიწყაროს მუნიციპალიტეტი) აუგია კოშკი (მოხსენებულია კოშკის წარწერაში). გეგმით წრიული, სამსართულიანი კოშკი ნაგებია რიყის ქვითა და აგურით. ყოველ სართულზე თითო ოთახია. საგანგებოდ არის დამუშავებული სამხრეთი (სოფლისაკენ მიმართული) მხარე. აგურით ნაშენ შვერილ ნაწილში ორი ღრმა თაღია. ქვედაში შესასვლელია, ზედაში კი დატანებულია დარბაზის აივნის კარი. კარს ზემოთ ორბელიანების გერბიანი ყვითელი ქვა არის ცასმული. კოშკის გარეგანი სახე, პროპორციები, ტექნიკური შესრულების მაღალი დონე მოწმობს, რომ კოშკის აშენებული გვიანფეოდალური ხანის ხუროთმოძღვრულ ტრადიციებზე აღზრდილი და დახელოვნებული ოსტატი ყოფილა. ქართული საბჭოთა ენციკლოპედია, ტ. 3, თბ., 1978. — გვ. 165. ბერიძე ვ., ენციკლოპედია „საქართველო“, ტ. 2, თბ., 2012. — გვ. 31. ბერიძე ვ., ძველი ქართველი ოსტატები, თბ., 1967; რჩეულიშვილი ლ., „კოშკი სალხინოდ ნაგები“, «საქ. სსრ მეცნ. აკად. მოამბე», 1958, ტ. 21, #1.
Counter-Strike

Counter-Strike (შემოკლ. CS; ინგლ. კონტრშეტევა, საპასუხო-დარტყმა) — ე.წ. "პირველი პირის მსროლელი" (ინგლ. First Person Shooter, FPS) ტიპის კომპიუტერული თამაში (ჟანრი 3D-მსროლელი), რომელიც გამოვიდა 2000 წლის 8 ნოემბერს. იგი არის შექმნილი კომპანია Valve Corporation-ის მიერ. დღემდე თამაშის სხვადასხვა ვერსიები დიდი პოპულარობით სარგებლობს მსოფლიოს მრავალ ქვეყანაში. CS უფრო ასოცირდება Valve Corporationის მიერ 1998 წელს გამოშვებულ ამავე ჟანრის ცნობილ თამაშთან "Half-Life", რომელიც უფრო სამეცნიერო-ფანტასტიკური ხასიათისაა. კომპანია Valve-ს მიერ 2000 წელს გამოშვებული Counter Strike-ს 1.5 ვერსიაში გაერთიანებულია როგორც თვით CS და Half-Life, ასევე Valve-ს სხვა თამაშები: "Deathmatch Classic", "Team Fortress" და "Ricochet". ამ თამაშში ტარდება ჩემპიონაეტბიც. მოთამაშეს შეუძლია შეუერთდეს, როგორც ტერორისტების ისევე კონტრ-ტერორისტულ გუნდს ან იყოს დამკვირვებელი. შეუძლია აირჩიოს 4 განსხვავებული ჩაცმულობა(ტერორისტებისთვის სხვაა კონტრ-ტერორისტებისთვის სხვა). რაუნდის დაწყებამდე არის რამდენიმეწამიანი დროის მონაკვეთი იარაღების და სხვა ამუნიციის შესაძენად, ამ დროს მოძრაობა და შეტევა შეუძლებელია. რაუნდის განმავლობაში შესაძლებელია უკან დაბრუნება და სასურველი შეიარაღების ყიდვა ხელახლა. აგრეთვე არსებობს ნეიტრალური ადგილი, სადაც ორივე გუნდის წევრს შეუძლია ყიდვა(დამოკიდებულია რუკის მონაცემებზე). მოთამაშე, რომელიც „მოკვდება“ შემდეგ რაუნდში ძირითადი აღჭურვილობით იქნება, გადარჩენილს უნარჩუნდება შეიარაღება. თამაშის დროს შესაძლებელია სასურველი სახელისა და ლოგოს (სპრაის) არჩევა. არის მრავალფეროვანი რუკების არჩევანი და საერთო ჩატის ფუნქცია. გამოსვლის შემდეგ, თამაშმა მიიღო საკმაოდ მაღალი შეფასებები კრიტიკოსებისგან. საერთო განხილვების საიტებზე GameRankings-სა და Metacritic-ზე ფლობს 89.20% და 88/100. Steam(ინგლისური) — Steam-ის ოფიციალური საიტი. Valve(ინგლისური) — Valve Corporation-ის ოფიციალური საიტი. G7 დაარქივებული 2007-01-24 საიტზე Wayback Machine. (ინგლისური) — ფროფესიონალური გუნდების საერთაშორისო ასოციაცია G7 Teams. ↑ 1.0 1.1 Wolfe, Clayton. (November 22, 2000) Counter-Strike Review. დაარქივებულია ორიგინალიდან — October 25, 2012. ციტირების თარიღი: April 1, 2014. ↑ 2.0 2.1 Half-Life: Counter-Strike. GameRankings. დაარქივებულია ორიგინალიდან — აგვისტო 8, 2018. ციტირების თარიღი: January 21, 2011. ↑ 3.0 3.1 Counter-Strike. Metacritic. ციტირების თარიღი: January 21, 2011. ↑ 4.0 4.1 Dodson, Joe. (January 1, 2001) Counter-Strike Review. Game Revolution. ციტირების თარიღი: January 29, 2014. ↑ 5.0 5.1 Osborne, Scott. (November 27, 2000) Half-Life: Counter-Strike Review. დაარქივებულია ორიგინალიდან — April 1, 2014. ციტირების თარიღი: April 1, 2014.
გოგოლაური

გოგოლაური — ყიზილბაში დამპყრობლების წინააღმდეგ კახეთის აჯანყების (1659) გმირი. ხალხური პოეზიის მიხედვით გოგოლაური ფშაველთა რაზმის მეთაური ყოფილა, მონაწილეობდა კახეთში ჩამოსახლებული თურქმანებისაგან ბახტრიონის ციხის გათავისუფლებაში (ბახტრიონის ბრძოლა) და ალვანის ველზე გამართულ ბრძოლაში, რომელიც აჯანყებულთა გამარჯვებით დამთავრდა. ჯამბურია გ., ქართული საბჭოთა ენციკლოპედია, ტ. 3, თბ., 1978. — გვ. 199. ჯამბურია გ., ენციკლოპედია „საქართველო“, ტ. 2, თბ., 2012. — გვ. 66.
არახაზოვანი თამაშის სტილი

არახაზოვან თამაშს უწოდებენ ვიდეო თამაშს, რომლის ეტაპების გასვლა შესაძლებელია სხვადასხვა ხერხებით. არახაზოვანისგან განსხვავებით, ბევრი ხაზოვანი თამაში მოთამაშეს იძულებულს ხდის გაყვეს მხოლოდ მოვლენების განვითარებას და მას არ ეძლევა თავისუფლება. მაგალითად, არახაზოვანი თამაშის დასრულება შესაძლებელია სხვადასხვა თანმიმდევრობით, შეგიძლიათ აირჩიოთ გამარჯვების რამდენიმე გზიდან ერთ-ერთი, შეასრულო არასავალდებულო მისიები და სხვა. ზოგიერთი თამაში მოიცავს როგორც არახაზოვანი, ასევე ხაზოვანი თამაშის ელემენტებს. ეს ჟანრი სავარაუდოდ გაჩნდა 8-ბიტიანი თამაშების ერის დროს, ისეთი თამაშებიდან, როგორებიცაა: Elite, Mercenary, Cholo და სხვები. არახაზოვანი სტილის თამაშებში შედარებით ცნობილებია: Grand Theft Auto-ის სერია, Jumpgate: The Reconstruction Initiative, inFamous, Far Cry 2, The Elder Scrolls IV: Oblivion, S.T.A.L.K.E.R.: Shadow of Chernobyl, Assassin's Creed, Midnight Club: Los Angeles, Prototype, Fallout 3 da Need for Speed Undercover. თამაშს, რომელიც არის შესამჩნევად არახაზოვანი სტილის, ხშირად უწოდებენ უსაზღვროსა და sandbox-ს (ქვიშის ყუთი).
დენ ჰაუზერი

დენ ჰაუზერი (ინგლ. Dan Houser; დ. ნოემბერი, 1974) — ინგლისელი ვიდეო თამაშების პროდიუსერი, სცენარისტი და გამხმოვანებელი, კომპანია Rockstar Games-ის ყოფილი ვიცე-პრეზიდენტი და თანადამაარსებელი (მის ძმასთან სემ ჰაუზრთან ერთად) სახელი გაითქვა „Grand Theft Auto“-ს სერიის გამოცემით. დენ ჰაუზერი კინოფილმების ინტერნეტ-მონაცემთა ბაზაში
სემ ჰაუზერი

სემ ჰაუზერი (ინგლ. Sam Houser; დ. 1971) — ინგლისელი ვიდეო თამაშების პროდიუსერი და შემქმნელი. იგი არის Rockstar Games-ის თანადამმარსებელი და პრეზიდენტი. არის ერთ-ერთი წამყვანი ფიგურა და დიდი წვლილი მიუძღვის Grand Theft Auto-ს სერიის შემუშავებაში. Grand Theft Auto III-დან მოყოლებული არის პროდიუსერი. Grand Theft Auto: London, 1969 (1999) Grand Theft Auto 2 (1999) Grand Theft Auto III (2001) Max Payne (2001) Grand Theft Auto: Vice City (2002) Max Payne 2: The Fall of Max Payne (2003) Manhunt (2004) Grand Theft Auto: San Andreas (2004) Red Dead Revolver (2004) The Warriors (2005) Grand Theft Auto: Liberty City Stories (2005) Grand Theft Auto: Vice City Stories (2006) Bully (2006) Manhunt 2 (2007) Grand Theft Auto IV (2008) Grand Theft Auto: The Lost and Damned (2009) Grand Theft Auto: The Ballad of Gay Tony (2009) Max Payne 3 (2012) Grand Theft Auto V (2013) სემ ჰაუზერი საიტზე Internet Movie Database (ინგლისური) სემ ჰაუზერი საიტზე MobyGames (ინგლისური) ↑ Dutton, Fred. (21 March 2012) Rockstar boss buys Truman Capote's New York mansion • News •. Eurogamer.net. ციტირების თარიღი: 5 July 2013. ↑ GTA4: Sweet Land of Liberty from. 1UP.com (29 April 2008). დაარქივებულია ორიგინალიდან — 28 თებერვალი 2013. ციტირების თარიღი: 5 July 2013. ↑ 3.0 3.1 GTA4 Sam Houser Interview from 1UP.com. Retroroundup.1up.com (29 April 2008). დაარქივებულია ორიგინალიდან — 2 აპრილი 2015. ციტირების თარიღი: 7 May 2013. ↑ Mark Butler. Rockstar: “Grand Theft Auto Is A British Response To Americana”. FMV Magazine. დაარქივებულია ორიგინალიდან — 25 აგვისტო 2018. ციტირების თარიღი: 7 May 2013. ↑ Sam Houser's CV - in his own words | Games industry news | MCV. Mcvuk.com. დაარქივებულია ორიგინალიდან — 6 ნოემბერი 2013. ციტირების თარიღი: 7 May 2013. ↑ Mark Butler. Rockstar: “Grand Theft Auto Is A British Response To Americana”. FMV Magazine. დაარქივებულია ორიგინალიდან — 25 აგვისტო 2018. ციტირების თარიღი: 7 May 2013.
არდებილის ოსტანი

არდებილის ოსტანი (სპარს. استان اردبیل) — ირანის 31 ოსტანიდან ერთ-ერთი. ესაზღვრება ირანის 3 ოსტანი: აღმოსავლეთი აზერბაიჯანი, ზენჯანი, გილანი და აგრეთვე აზერბაიჯანი. არდებილის ოსტანს 70 კმ-იანი გასასვლელი აქვს კასპიის ზღვაზე. ადმინისტრაციული ცენტრია ქალაქი არდებილი. არდებილის ოსტანში ყველაზე გავრცელებული ენებია აზერბაიჯანული და სპარსული . არდებილის ოსტანი იყოფა 9 შაჰრესტანად: არდებილი ბილესევერი გერმი ქელქელი ხოვსვარი მეშგინშაჰრი ნემინი ნირი პერსებედი Encyclopedia of Orient About Ardabil დაარქივებული 2019-12-31 საიტზე Wayback Machine. Ardabil-Iran Carvan Tourism დაარქივებული 2006-03-29 საიტზე Wayback Machine. Ardabil დაარქივებული 2007-03-11 საიტზე Wayback Machine. entries in the Encyclopædia Iranica დაარქივებული 2006-10-19 საიტზე Wayback Machine. site of meshkin shahr დაარქივებული 2014-11-05 საიტზე Wayback Machine. site of khalkhal დაარქივებული 2020-03-23 საიტზე Wayback Machine. site of ardebil ↑ 1.00 1.01 1.02 1.03 1.04 1.05 1.06 1.07 1.08 1.09 نتایج سرشماری جمعیت به تفکیک تقسیمات کشوری سال 1395 ↑ جمعیت به تفکیک تقسیمات کشوری — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعيت کشور برحسب جنس در نقاط شهری و روستایی به تفکیک استان (۱۳۹۰) — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعیت برحسب جنس به تفکیک سن و استان در سال ۱۳۸۵ — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a>
Dreamcast

Dreamcast (იაპ:ドリームキャスト) — Sega-ს უკანასკნელი ვიდეო თამაშების კონსოლი, Sega Saturn-ის მემკვიდრე. Dreamcast არის მეექვსე თაობის ვიდეო თამაშების კონსოლი. გამოშვებული იქნა 1998 წლის 27 ნოემბერს იაპონიაში, კომპანია Sega-ის მიერ. იგი კონკურენციას უწევდა PlayStation-სა და Nintendo 64. კონსოლი გამოშვებული იქნა 15 თვით ადრე PlayStation 2, GameCube-სა და Xbox-ის გამოშვებამდე. თუმცა, მან ვერ შეძლო პოპულარობის მოპოვება PlayStation 2-ის გამოსვლის შემდეგ და სეგამ დახურა პროექტი და დატოვა სათამაშო კონსოლების ბაზარი. The Divers 2000 CX-1 "Sega Sports" - შეზღუდული გამოცემა Dreamcast-ის კონტროლერი Dreamcast-ის სინათლის პისტოლეტი Dreamcast-ის მაუსი Dreamcast-ის კლავიატურა Mott, Tony (2013). 1001 Video Games You Must Play Before You Die. New York, New York: Universe Publishing. ISBN 978-0-7893-2090-2. DeMaria, Rusel; Wilson, Johnny L. (2004). High Score!: The Illustrated History of Electronic Games. Emeryville, California: McGraw-Hill/Osborne. ISBN 0-07-223172-6. Kent, Steven L. (2001). The Ultimate History of Video Games: The Story Behind the Craze that Touched our Lives and Changed the World. Roseville, California: Prima Publishing. ISBN 0-7615-3643-4. ვიკისაწყობში არის გვერდი თემაზე: Dreamcast SEGA-DC.DE – Dreamcast-ის გერმანული საიტი Dreamcast-Scene.com (მრავალენოვანი) Dreamcast @ IGN დაარქივებული 2006-12-16 საიტზე Wayback Machine. (ინგლისური) DCHelp.net – სახელმძღვანელო & ინსტრუმენტები დაარქივებული 2012-07-12 საიტზე Wayback Machine. (ინგლისური) Unseen64 – მასალა გამოუქვეყნებელ თამაშებზე (ინგლისური / იტალიური) Dreamcast Collection Besprechung der Xbox360 Version[მკვდარი ბმული]
დაუთბეგ გოგორიშვილი

დავით (დაუთბეგ) გოგორიშვილი (გ. 1626) — სამცხის ფეოდალი, გიორგი სააკაძის მომხრე. სააკაძესთან ერთად იყო 1626 წლის ბაზალეთის ბრძოლაში. ვინაიდან სააკაძეს არ უნდოდა პირადი მონაწილეობა მიეღო ძმათა შორის სისხლისღვრაში, გოგორიშვილმა ჩაიცვა მისი კურტაკი, შეჯდა მისსავე ცხენზე და სააკაძის სახელით ბრძოლაში შეიჭრა. მან არევ-დარევა შეიტანა მოწინააღმდეგის რაზმში, მაგრამ თვითონაც დაიღუპა — ზურაბ არაგვის ერისთავმა მოკლა ორთაბრძოლაში. არჩილი, თხზ. სრული კრებული, ტ. 1. არჩილიანი, ტფ., 1936; ჯამბურია გ., გიორგი სააკაძე, თბ., 1964; ჯამბურია გ., ქართული საბჭოთა ენციკლოპედია, ტ. 3, თბ., 1978. — გვ. 200. ჯამბურია გ., ენციკლოპედია „საქართველო“, ტ. 2, თბ., 2012. — გვ. 70.
საბძელი

საბძელი — პირუტყვის საკვების — ბზის, თივის, ნამჯის, ჩალის შესანახი სათავსი. აშენებდნენ სხვადასხვა მასალისაგან (ქვითკირი, ქვა, ფიცარი, წნელი და სხვა). საბძელი უმეტესად წაგრძელებული ოთხკუთხა ფორმის ნაგებობა იყო, რომელსაც ტოლფერდა სახურავი ჰქონდა. ამ ტიპის გადახურვას საბძლურსაც უწოდებდნენ. საბძელში ინახავდნენ აგრეთვე სამეურნეო იარაღს: გუთანს, აჩაჩს, კვერთს, არნადს, ნიჩაბ-ფიწალს და სხვა. საქართველოში სიდიდით განთქმული იყო ჯავახეთის საბძლები. ზოგიერთ კუთხეში საბძელშივე იყო მოწყობილი კალო, სადაც ხორბლეულს უმეტესად პირუტყვს ფეხით ალეწინებდნენ. ჯალაბაძე გ., ქართული საბჭოთა ენციკლოპედია, ტ. 8, თბ., 1984. — გვ. 571. ჯალაბაძე გ., აღმოსავლეთ საქართველოს სამიწათმოქმედო იარაღების ისტორიიდან, თბ., 1960
საბჭოთა აჭარა

„საბჭოთა აჭარა“ — აჭარის ასსრ სახელმწიფო გამომცემლობა. შედიოდა საქართველოს სსრ მინისტრთა საბჭოს გამომცემლობათა, პოლიგრაფიისა და წიგნის ვაჭრობის საქმეთა სახელმწიფო კომიტეტის სისტემაში; დაარსდა 1921 წელს ბათუმში. ბეჭდავდა საზოგადოებრივ-პოლიტიკურ, სოციალურ-ეკონომიკურ, მხატვრულ ლიტერატურას და სხვა. ყოველწლიურად გამოსცემდა 60-ზე მეტ დასახელების წიგნს (საერთო ტირაჟი 200 ათასი). გამომცემლობის პოლიგრაფიის ბაზა იყო ბათუმის № 9 სტამბა. ქართული საბჭოთა ენციკლოპედია, ტ. 8, თბ., 1984. — გვ. 572.  კულტურული მემკვიდრეობის პორტალი, № 7557
აჭარა (გაზეთი)

„აჭარა“ — ქართული საზოგადოებრივ-პოლიტიკური ყოველდღიური გაზეთი 1990 წლიდან. რედაქტორები: დავით ჩხარტიშვილი; მარინა მითაიშვილი. საზოგადოებრივ-პოლიტიკური გაზეთი. გამოდის 1990 წლის 13 ნოემბრიდან, თავდაპირველად გაზეთს ერქვა „უწყებები“ (გამოდიოდა ქართულ და რუსულ ენებზე, იყო ბათუმის საოლქო რევკომის და მე-11 წითელი არმიის პოლიტიკური განყოფილების ორგანო), 1922-იდან — „პროლეტარული ბრძოლა“, 1923 წლის 29 მარტიდან — „ბრძოლა“, 1924 წლის 18 მარტიდან — „ფუხარა“ („ღარიბი“), 1929 წლის 17 მარტიდან 1936 წლის 6 თებერვლამდე „საბჭოთა აჭარისტანი“, შემდეგ კი — „საბჭოთა აჭარა“. იყო საქართველოს კპ აჭარის საოლქო კომიტეტის, აჭარის ასსრ უმაღლესი საბჭოსა და მინისტრთა საბჭოს ორგანო; გამოდიოდა 1921 - 1990 წლწბში ბათუმში კვირაში 5-ჯერ. აშუქებდა ავტონომიური რესპუბლიკის საზოგადოებრივ-პოლიტიკურ და კულტურულ ცხოვრებას. ტირაჟი 23 ათასი (1983 მონაცემებით). ქართული საბჭოთა ენციკლოპედია, ტ. 8, თბ., 1984. — გვ. 572. აჭარა, ბათუმი, 1990- საბჭოთა აჭარა, ბათუმი, 1936-1990 საბჭოთა აჭარისტანი, ბათუმი, 1929-1936 ფუხარა, ბათუმი, 1924-1929 პროლეტარული ბრძოლა, ბათუმი, 1922-1923 ბრძოლა, ბათუმი, 1922-1923 უწყებები ს. კ. პ. ბათუმის საოქლო კომიტეტის და რევკომისა, ბათუმი, 1921
გოჩა ბატონიშვილი

გოჩა ბატონიშვილი (ბაგრატიონი) (გ. 1599) — ქართლის მეფის სიმონ I-ის თანამებრძოლი, მეწინავე ჯარის სარდალი. ქართლის მეფე გიორგი IX-ის ძე. თავი გამოიჩინა 1598-1599 გორიდან ოსმალების განდევნისათვის ბრძოლაში, სადაც დაიღუპა. გოჩა ბატონიშვილის შთამომავლებმა მიიღეს გოჩაშვილის გვარი, რომლის უკანასკნელი წარმომადგენელი 1736 წელს იხსენიება. გორგიჯანიძე ფ., საქართველოს ისტორია, ს. კაკაბაძის გამოც., „საქართველოს მოამბე“, 1925, [ტ.] 2; ვახუშტი, აღწერა სამეფოსა საქართველოსა, წგნ.: ქართლის ცხოვრება, ს. ყაუხჩიშვილის გამოც., ტ. 4, თბ. 1973. გუჩუა ვ., ენციკლოპედია „საქართველო“, ტ. 2, თბ., 2012. — გვ. 127. გუჩუა ვ., ქართული საბჭოთა ენციკლოპედია, ტ. 3, თბ., 1978. — გვ. 238.
საბჭოთა კავშირის კომუნისტური პარტიის წესდება

საბჭოთა კავშირის კომუნისტური პარტიის წესდება — სკკპ ძირითადი კანონი, რომელიც განსაზღვრავს პარტიის წევრის მოვალეობებსა და უფლებებს, ორგანიზაციულ პრინციპებს, შინაპარტიული ცხოვრების ნორმებსა და მისი პრაქტიკული მოღვაწეობის მეთედებს. სავალდებულოა ყველა კომუნისტისა და პარტიული ორგანიზაციისათვის, უზრუნველყოფს სკკპ პროგრამის განხორციელებას. იღებს სკკპ ყრილობა. თეთვაძე შ., ქართული საბჭოთა ენციკლოპედია, ტ. 8, თბ., 1984. — გვ. 581.
რეშთი

რეშთი (სპარს. رشت) – ქალაქი ირანში, გილანის ოსტანის ცენტრი. 2005 წლის მონაცემებით, ქალაქის მოსახლეობა შეადგენს 560 000–მდე კაცს. ქალაქი ცნობილია ძველი კოლორიტული ბაზრით. რეშთი დამეგობრებულია შემდეგ ქალაქებთან: - სარაევო, ბოსნია და ჰერცეგოვინა - მოსკოვი და ასტრახანი რუსეთი - ტრაბზონი, თურქეთი - ქუთაისი, საქართველო - შვებიშ-ჰალი, გერმანია - მულტანი, პაკისტანი Rasht, ტურისტული მეგზური ვიკივოიაჟზე ვიკისაწყობში არის გვერდი თემაზე: რეშთი Rasht Municipality Organization شهرداري رشت დაარქივებული 2010-01-07 საიტზე Wayback Machine. Damash Rasht Football Team Fans Site Gilan Province Iran Chamber Society: Rasht Iran Chamber of commerce, Industries & Mines: Gilan Encyclopedia of the Orient დაარქივებული 2016-03-03 საიტზე Wayback Machine. Info Please ↑ Statistical Center of Iran > Home. ↑ Gilani visits land of his forefathers – Thaindian News. Thaindian.com (14 September 2011). დაარქივებულია ორიგინალიდან — 19 იანვარი 2012. ციტირების თარიღი: 11 August 2012.
აღმოსავლეთი აზერბაიჯანის ოსტანი

აღმოსავლეთი აზერბაიჯანის ოსტანი (სპარს. استان آذربایجان شرقی) — ირანის 31 ოსტანიდან ერთ-ერთი. ესაზღვრება ირანის 3 ოსტანი: არდებილი, დასავლეთი აზერბაიჯანი, ზენჯანი და აგრეთვე აზერბაიჯანი და სომხეთი. ადმინისტრაციული ცენტრია ქალაქი თავრიზი. აღმოსავლეთი აზერბაიჯანის ოსტანში ყველაზე გავრცელებული ენაა აზერბაიჯანული და სპარსული. აღმოსავლეთ აზერბაიჯანის ოფიციალური საიტი დაარქივებული 2011-03-03 საიტზე Wayback Machine. Cultural Heritage Organization of East Azerbaijan დაარქივებული 2005-03-05 საიტზე Wayback Machine. The Union for Handwoven Carpets of East Azerbaijan დაარქივებული 2005-05-24 საიტზე Wayback Machine. Recent Photos from Azerbaijan Arasbaran UNESCO Biosphere Reserve დაარქივებული 2006-10-10 საიტზე Wayback Machine. East Azerbaijan Research Park net portal დაარქივებული 2015-02-21 საიტზე Wayback Machine. Azerbaijan დაარქივებული 2006-10-19 საიტზე Wayback Machine. entries in the Encyclopædia Iranica დაარქივებული 2006-10-19 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 نتایج سرشماری جمعیت به تفکیک تقسیمات کشوری سال 1395 ↑ https://www.moi.ir/news/228637/%D8%A8%D8%AE%D8%B4-%D8%AA%D8%B1%DA%A9%D9%85%D8%A7%D9%86%DA%86%D8%A7%DB%8C-%D8%A8%D8%A7-%D8%AA%D8%B5%D9%88%DB%8C%D8%A8-%D9%87%DB%8C%D8%A3%D8%AA-%D8%AF%D9%88%D9%84%D8%AA-%D8%B4%D9%87%D8%B1%D8%B3%D8%AA%D8%A7%D9%86-%D8%B4%D8%AF ↑ جمعیت به تفکیک تقسیمات کشوری — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعيت کشور برحسب جنس در نقاط شهری و روستایی به تفکیک استان (۱۳۹۰) — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a> ↑ جمعیت برحسب جنس به تفکیک سن و استان در سال ۱۳۸۵ — 1965. <a href="https://wikidata.org/wiki/Track:Q25016236"></a><a href="https://wikidata.org/wiki/Track:Q55678362"></a>